KDE neon

Το KDE neon είναι διανομή Linux που αναπτύχθηκε από το KDE και βασίζεται στις εκδόσεις παρατεταμένης υποστήριξης (, LTS) του Ubuntu. Υποστηρίζεται από αρκετά επιπλέον αποθετήρια  λογισμικού που περιέχουν τις τελευταίες εκδόσεις του περιβάλλοντος εργασίας Plasma 6, του Qt 6 και άλλου συμβατού με το KDE λογισμικού. Ανακοινώθηκε για πρώτη φορά τον Ιούνιο του 2016 από τον ιδρυτή του Kubuntu, Jonathan Riddell, έπειτα από την αποχώρησή του από την Canonical Ltd. και έχει υιοθετηθεί από αριθμό χρηστών Linux, εμφανιζόμενο τακτικά στο Top 20 των πινάκων δημοτικότητας του DistroWatch.com.

Προσφέρεται σε δύο παραλλαγές: την σταθερή User Edition που περιλαμβάνει τα τελευταία πακέτα λογισμικού του KDE τα οποία έχουν περάσει έχουν περάσει από έλεγχο διασφάλισης ποιότητας και τις εκδόσεις Testing, Unstable και Developer Edition που χρησιμοποιούν τις πλέον πρόσφατες beta και ασταθείς εκδόσεις των πακέτων του KDE.

Σύγκριση με το Kubuntu
Καθώς το Kubuntu έχει τη σουίτα KDE Plasma και σαν βάση του το Ubuntu, ενίοτε συγχέεται με το KDE neon. Η κύρια διαφορά μεταξύ των δύο λειτουργικών συστημάτων είναι ότι το Kubuntu διατηρεί σταθερές εκδόσεις και εκδόσεις παρατεταμένης υποστήριξης (, LTS) του Ubuntu ενώ το KDE neon εστιάζει στην ενημέρωση των εκδόσεων των εφαρμογών του KDE χωρίς να διατηρεί σταθερές εκδόσεις του Ubuntu, εκτός και εάν ο διαχειριστής του υπολογιστή  επιλέξει επί τούτου να αναβαθμίσει το σύστημά του. Η αναβάθμιση του KDE neon γίνεται μέσω PackageKit αντί του APT. Αυτή η προσέγγιση αποτρέπει ενδεχόμενα προβλήματα κατά την ενημέρωση των πακέτων KDE.

Ιστορία
Το KDE neon άρχισε να διαμορφώνεται στα τέλη του 2015 ως ένας τρόπος να δημιουργηθεί μια διαρκώς αναβαθμιζόμενη («rolling release» έκδοση του λογισμικού του KDE πάνω σε στη σταθερή βάση του Ubuntu. Από τον Ιανουάριο του 2016 άρχισε η καθημερινή δημιουργία εικόνων εγκατάστασης. Αυτές οι εικόνες βασίζονταν στο Ubuntu 15.10 αλλά τον Απρίλιο του 2016 έγιναν αναβαθμίσεις στο Ubuntu 16.04, το οποίο τελικά αποτέλεσε τη βάση για την πρώτη έκδοση του KDE neon που διατέθηκε στο ευρύ κοινό στις 8 Ιουνίου 2016.

Τον Ιανουάριο του 2017 ανακοινώθηκε πως στη θέση του προγράμματος εγκατάστασης του λειτουργικού Ubiquity θα χρησιμοποιούνταν πλέον το Calamares, που είχε περισσότερες δυνατότητες.KDE neon Inaugurated with Calamares Installer – Jonathan Riddell's DiaryKDE Neon Has Stylish New Install Wizard - OMG! Ubuntu! Τον Φεβρουάριο του 2018 έπαψαν να είναι πλέον διαθέσιμες οι LTS εκδόσεις από τη σελίδα λήψεων.Hiding Neon LTS Edition - KDE neon Developers Blog Τον Μάιο του 2018 ξεκίνησε η μετάπτωση από το Ubuntu 16.04 στο Ubuntu 18.04 ως βάση του KDE neonMoving to Bionic - KDE neon Developers Blog ενώ στις 10 Αυγούστου 2020, παρουσιάστηκε η έκδοση της διανομής που είναι βασισμένη στο  Ubuntu 20.04.KDE Neon Rebased On Ubuntu 20.04

 Ιστορικό εκδόσεων 
Δεδομένου ότι το KDE neon είναι κατά κύριο λόγο μια πλατφόρμα για το λογισμικό του KDE, οι εκδόσεις του αριθμούνται με βάση την έκδοση του περιβάλλοντος εργασίας KDE Plasma. Παρακάτω παραβάλλονται ορισμένες σημαντικές από τεχνικής άποψης εκδόσεις του KDE neon User Edition.

 Έκδοση Ημερομηνία παρουσίασης Παρατηρήσεις  8 Ιουνίου 2016 Είχε σαν βάση το Ubuntu 16.04 και διέθετε το περιβάλλον εργασίας Plasma 5.6. Θεωρείται η πρώτη πλήρης έκδοση του KDE neon.  26 Σεπτεμβρίου 2018 Η πρώτη έκδοση με βάση τόσο το Ubuntu 16.04 όσο και το 18.04. Παρουσιάστηκε τον Ιούνιο του 2018 έχοντας τότε ως βάση το Ubuntu 16.04, ενώ  από τον Αύγουστο διατέθηκε και η εκδοχή που βασίζονταν στο 18.04. Από τον Σεπτέμβριο υπήρχε δυνατότητα αναβάθμισης της User Edition στο 18.04 και στις αρχές του 2019 διεκόπη η υποστήριξη της έκδοσης με βάση το 16.04.  12 Φεβρουαρίου 2019 Με την παρουσίαση της έκδοσης 5.15.0 του KDE Plasma, το KDE neon αναβαθμίστηκε και αυτό στην έκδοση 5.15. Εκείνη την περίοδο άρχισε και η διάθεση λογισμικού του KDE με τον διαχειριστή πακέτων Snap.  9 Ιουνίου 2020 Έπειτα από την αναβάθμιση στο KDE Plasma 5.19, neon began the work of porting to Ubuntu 20.04. After testing, the public release of KDE neon officially switched over to Ubuntu 20.04 on 10 August 2020.  13 Οκτωβρίου 2020 Παρουσιάστηκε μαζί με το KDE Plasma τον Οκτώβριο του 2020. Παρόλο που επρόκειτο για έκδοση για μεγάλες αλλαγές για το KDE Plasma, στο KDE neon δεν υπήρξαν ουσιώδεις διαφορές από τεχνικής απόψεως.  16 Φεβρουαρίου 2021 Παρουσιάστηκε μαζί με το KDE Plasma τον Φεβρουάριο του 2021. Δόθηκε έμφαση στην υποστήριξη του Wayland, περιλάμβανε ένα νέο πρόγραμμα εκκίνησης εφαρμογών, και το Plasma System Monitor που επρόκειτο να αντικαταστήσει το KSysGuard.  11 Οκτωβρίου 2022Plasma 5.26 - All About the Widgets on kde.org Έκδοση με βάση το Ubuntu 22.04 LTS, αναβάθμιση στο περιβάλλον Plasma 5.26.  14 Φεβρουαρίου 2023Plasma 5.27 - The 'KDE 💖 Free Software' Edition on kde.org Αναβάθμιση στο Plasma 5.27.  28 Φεβρουαρίου 2024 Αναβάθμιση στο περιβάλλον εργασίας KDE Plasma 6.  18 Ιουνίου 2024Plasma 6.1 - Your Future Desktop is Ready on kde.org Αναβάθμιση στο περιβάλλον εργασίας KDE Plasma 6.1.  8 Οκτωβρίου 2024Plasma 6.2 - Let’s Get Creative on kde.org Έκδοση με βάση το Ubuntu 24.04 LTS. Αναβάθμιση στο Περιβάλλον Εργασίας KDE Plasma 6.2. 

Παραπομπές

Εξωτερικοί σύνδεσμοι

Κατηγορία:Διανομές Linux
Κατηγορία:KDE